CELEX: 32012R0144
Language: ro
Date: 2012-02-16 00:00:00
Title: Regulamentul de punere în aplicare (UE) nr. 144/2012 al Comisiei din 16 februarie 2012 privind clasificarea anumitor mărfuri în Nomenclatura combinată

21.2.2012   
            
            
               RO
            
            
               Jurnalul Oficial al Uniunii Europene
            
            
               L 48/1
            
         REGULAMENTUL DE PUNERE ÎN APLICARE (UE) NR. 144/2012 AL COMISIEI
   din 16 februarie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Comitetul Codului Vamal nu a emis o opinie în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat într-o singură carcasă, cu dimensiunile de aproximativ 31 × 20 × 5 cm, având următoarele componente:
                  
                              —
                           
                           
                              un microprocesor;
                           
                        
                              —
                           
                           
                              un receptor de semnale videofonice digital dual DVB-S/DVB-T;
                           
                        
                              —
                           
                           
                              o memorie flash și
                           
                        
                              —
                           
                           
                              un cititor de „cartele inteligente” pentru acces condiționat la un furnizor de servicii.
                           
                        Aparatul este dotat cu următoarele interfețe:
                  
                              —
                           
                           
                              o intrare RF pentru satelit;
                           
                        
                              —
                           
                           
                              o intrare RF terestră;
                           
                        
                              —
                           
                           
                              o ieșire RF terestră;
                           
                        
                              —
                           
                           
                              o interfață Ethernet (RJ-45);
                           
                        
                              —
                           
                           
                              două interfețe USB;
                           
                        
                              —
                           
                           
                              o interfață HDMI;
                           
                        
                              —
                           
                           
                              două interfețe SCART;
                           
                        
                              —
                           
                           
                              două RCA pentru redarea sunetului;
                           
                        
                              —
                           
                           
                              o ieșire audio S/PDIF (optică digitală) și
                           
                        
                              —
                           
                           
                              un slot pentru hard disk.
                           
                        Un hard disk interschimbabil poate fi inserat după prezentare. Hard disk-urile pot fi reținute pentru vizualizarea fișierelor înregistrate într-o etapă ulterioară numai pe acest aparat.
                  În momentul prezentării, aparatul poate recepționa și decoda semnale digitale de televiziune (atât programe gratuite, cât și programe ale furnizorului de servicii). De asemenea, se poate conecta la internet prin interfața Ethernet.
                  Aparatul poate recepționa și decoda fișiere audio/video provenind de la un dispozitiv de prelucrare automată a datelor, prin intermediul unui „gateway rezidențial”.
                  Aparatul poate reproduce fișiere audio/video (precum un hard disk sau o memorie USB) prin intermediul unei interfețe USB.
                  Aparatul poate înregistra și reproduce semnalele digitale de televiziune pe care le recepționează.
               
               
                  8528 71 15
               
               
                  Clasificarea se stabilește pe baza Regulilor generale 1, 3(c) și 6 de interpretare a Nomenclaturii combinate, precum și pe baza textului codurilor NC 8528, 8528 71 și 8528 71 15.
                  Aparatul este un dispozitiv compus care poate îndeplini funcțiile de la ambele poziții 8521 și 8528.
                  Având în vedere caracteristicile acestuia, niciuna dintre funcții nu este considerată ca fiind funcția principală a aparatului, în sensul notei 3 la secțiunea XVI.
                  Prin urmare, aparatul trebuie clasificat la ultima poziție în ordine numerică, și anume la poziția 8528.
                  În pofida prezenței hard disk-urilor interschimbabile, a capacității de a reproduce conținut provenind din medii externe, precum și a capacității de a înregistra canalele gratuite recepționate, aparatul păstrează caracterul esențial de „decodor cu funcție de comunicare”.
                  Prin urmare, trebuie clasificat la codul NC 8528 71 15 ca decodor cu funcție de comunicare.